Circo de Cotatuero

O circo de Cotatuero ye un circo glaciar pirenenco situau en a val d'Ordesa, fendo de muga entre os municipios de Torla-Ordesa y Fanlo. Se tracta d'un chicot circo lateral formau por o glaciar que cubriba a val en o Cuaternario.

Se troba adintro d'o Parque Nacional d'Ordesa y d'as Tres Serols y ye destín popular entre os excursionistas que se i amanan. A traviés d'o circo y dimpués de trescruzar a ribereta de Cotatuero, fluye o salto d'augua de Cotatuero formau por o barranco d'o mesmo nombre, afluent d'o río Arazas y que naixe a os piez d'o Tozal d'a Plana (2.624 m) y a breca de Roldán. Iste salto d'augua ye, con una cayida de dica 200 metros, o mas alto d'o Parque Nacional y un d'os mas altos d'Espanya. https://www.world-of-waterfalls.com Cascada de Cotatuero

Puyando por as parez d'o circo ye posible acceder dica os plans de Millaris y dende aquí endrezar-se enta o refuchio de Góriz u picos como a punda de ro Corral Ciego (3.006 m), a punda de ro Faixón (3.009 m) u a punda de ro Espaldador (3.075 m).

Claviellas de Cotatuero
Ta pasar a muralla vertical que zarra o circo cal puyar por as claviellas de Cotatuero, instaladas en 1881 por o ferrero Bartolomé Lafuente y Miguel Bringola, dos habitants de Torla, a requesta d'un cazataire anglés dito Buxton.

En o suyo orichen yeran 33 as claviellas que bi heba. En l'actualidat son 45 y se troban perfectament equipadas ta la escalada.

Referencias

Vinclos externos
 Rota a o circo de Cotatuero
 En www.turismosobrarbe.com

Cotatuero
Cotatuero
Cotatuero